CELEX: 62012CN0460
Language: et
Date: 2012-10-15 00:00:00
Title: Kohtuasi C-460/12: Eelotsusetaotlus, mille on esitanud Krajský súd v Prešove (Slovakkia) 15. oktoobril 2012 — SKP versus Ján Bríla

16.2.2013   
            
            
               ET
            
            
               Euroopa Liidu Teataja
            
            
               C 46/11
            
         Eelotsusetaotlus, mille on esitanud Krajský súd v Prešove (Slovakkia) 15. oktoobril 2012 — SKP versus Ján Bríla
   (Kohtuasi C-460/12)
   2013/C 46/20
   Kohtumenetluse keel: slovaki
   
      Eelotsusetaotluse esitanud kohus
   
   Krajský súd v Prešove
   
      Põhikohtuasja pooled
   
   
      Kaebuse esitaja: SKP k.s.
   
      Vastustaja: Ján Bríla
   
      Eelotsuse küsimused
   
   
               1.
            
            
               Kas Euroopa Liidu põhiõiguste harta artiklit 38 ning nõukogu 5. aprilli 1993. aasta direktiivi 93/13/EMÜ (1) ebaõiglaste tingimuste kohta tarbijalepingutes artikli 6 lõiget 1 ja artikli 7 lõiget 1 tuleb tõlgendada nii, et nendega on vastuolus niisugune siseriiklik õigusnorm nagu põhikohtuasjas käsitletav, mis ei võimalda liikmesriigi kohtul, kes lahendab kutse- või majandustegevuses tegutseva isiku poolt tarbija vastu esitatud hagi, mis puudutab aegunud võlanõuet, võtta aegumist omal algatusel arvesse ka siis, kui tarbija suhtes on võetud ebaõiglastest lepingutingimustest tulenevaid meetmeid?
            
         
               2.
            
            
               Kui vastus esimesele küsimusele on negatiivne, siis kas nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõiget 1 ja artikli 7 lõiget 1 tuleb tõlgendada nii, et kohus peab tarbijat omal algatusel teavitama tema õigusest tugineda võlausaldaja nõude aegumisele?
            
         
      (1)  EÜT L 95, lk 29; ELT eriväljaanne 15/02, lk 288.